Maderaner-Valo

eta|300px|dekstra|Rigardo al la Maderaner-Valo nordorienten, vidita de la aliro al Brunnivalo. Dekstre en la nuboj Gross Düssi.
**Maderaner-Valo** (, , ) estas orienta flankvalo de Reuss-Valo en Kantono Urio, Svislando. En la kaŝita kaj ne tre konata montarvalo kaŝiĝas belega netuŝita naturo kaj ekzistas projekto, krei en la regiono novan nacian naturparkon.

## Geografio 
La Maderaner-Valo situas ĉe la norda flanko de la Gotard-Masivo kaj havas direkton de nordoriento al okcidento. Tra la valo fluas la rivero *Chärstelenbach*, laŭ kiu la valo en mezepoko nomiĝis kaj kiu fontas en alteco de 1634 m s.m. el la Hüfi-Lago, kiu estas nutrita de la lango de Hüfi-Glaĉero. Chärstelenbach fluas sudokcidenten kaj alfluas post proksimume 12&nbsp;km apud Amsteg je alteco de 500 m s.m. al Reuss. Norde limigas la valon Gross Ruchen kun alteco de 3138 m s.m. kaj *Gross* kaj *Chli Windgällen* kun alteco de 3187 m s.m.. Sude de ĝi situas Oberalpstock, kun alteco de 3328 m s.m. Oriente ĝin flankas Gross Düssi kun alteco de 3256 m s.m. Je la norda valflanko sur suna teraso situas la Lago de Golzeren sur alteco de 1409 m s.m.. La valo estas regiono de netuŝita naturo en la Svisaj Alpoj kaj ŝatata fericelo por migrantoj.

## Flankaj valoj 
La du plej gravaj flankvaloj de Maderaner-Valo estas **Etzlital** kaj **Brunnital** (ne miksu kun la samnoma flankvalo de Schächen-Valo).

### Etzli-Valo 
**Etzli-Valo** (germane: **Etzlital**) deflankiĝas ĉe *Cholplatz* en Bristen de la Maderaner-Valo al direkto de sudo kaj havas longecon de proksimume 8&nbsp;km. Ĉe la valfino de Eztlit-Valo situas la *Etzli-Kabano* de Svisa Alpismo-Klubo (SAC), de kie oni tra la *Chrützli-Pasejo* atingas Strem-Valon en Grizono.

eta|Brunnigletscher am oberen Ende des Brunnitals - Seitental des Maderanertals

### Brunni-Valo 
Tra **Brunni-Valo** (germane: **Brunnital**) kun longeco de proksimume 12&nbsp;km fluas la rivero **Brunni**, kiu fontas el . En ĉi-tiu valo situas ankaŭ la Hinterpalm-Kabano kaj tra la valo kondukas la grimpvojo al Cavardiras-Kabano. Tiu vojo ĝis antaŭ kelkaj jaroj ankoraŭ pasis super Brunni-Glaĉero, sed hodiaŭ pro la retiriĝo de la glaĉero somoere estas glacilibera.

### Aliaj flankvaloj 
Inter Etzli-Valo kaj Brunni-Valo troviĝas ankoraŭ kvar aliaj pli malgrandaj valoj: *Lungen-Valo*, *Grieseren-Valo*, *Stalden-Valo* kun Stalden-Glaĉero kaej *Chäs-Valo*. Rimarkinda estas, ke ĉiuj flankvaloj de Maderaner-Valo situas sude de ĝi.

## La setlejoj 
Ĉe la eniro al la valo situas la vilaĝo Amsteg. Tra la kurboriĉa montarstrato oni atingas post forta grimpado la ĉefan vilaĝon en la valo mem, nome Bristen. Post Bristen sekvas en la valo *Cholplatz*, *Tal* (kie situas la vala haltejo de la Golzeren-Aertelfero), *Schattig Berg*, *Längi*, *Stössi* kaj en la valfundo *Balmenschachen*. Sur la suna teraso en nordo situas la alpopaŝtejo Golzeren (ankaŭ skribita *Golzern*, en la loka alemana lingvo *Golzärä*) kun la setlejoj *Hüsere* kaj *Seewen*, krome en la valo ekzistas diversaj alpopaŝtejoj kaj izolitaj bienoj.

## Aliro 
De Amsteg mallarĝa strato kondukas al Bristen, la tiel nomita Bristen-Vojo. Ĝi estas la sola veturebla aliro al la montara valo. Ĝia larĝeco estas malpli ol 4 metrojn kaj estas nur malmultaj lokoj, kie eblas kruci kun aŭtomobiloj venantaj el la kontraŭ direkto. La strato finiĝas ĉe la vala haltejo de la aertelefero al Golzern. De tie la cetera valo atingeblas nur piede aŭ per aparta kamparvojtaksio.

En la jaro 2000 la Bristenvojo estis minacita de montofalo. Estiĝis plano konstrui novan tunelon. Sed tiam en aŭtuno 2002 la situacio de la vojo draste malboniĝis kaj fariĝis necese urĝe ripari la endanĝerigitan vojon. La 31-an de marto 2003 la glitantaj rokoj estis per kontrolita eksplodigo faligitaj al la valo kaj sekve la vojo rekonstruita kaj sekurigita. Rezulte la kostoj de la laboroj kun 9,6 milionoj da frankoj pli ol duoble superis la buĝeditan sumon de 3,6 milionoj kaj maksimuman limon de 4,5 milinoj, kio kaŭzis grandan financskandalon en la kantono en kies sekvo la respondeca membro de la registara konsilio estis malelektita.

## Trafiko 
Tra la Bistenvojo poŝtaŭtolinio kondukas de Amsteg tra la vilaĝo Bristen ĝis al la aertelfera haltejo en Tal. Al la alpopaŝtejoj de Golzeren de la valfundo en Tal kondukas aertelfero. Al la malantaŭa valo privata taksio kondukas ĝis Balmenschachen kaj al la kuraca gastejo en la valfundo.

## Ekonomio kaj turismo 
La Maderaner-Valo ofertas al sia loĝantaro tri ĉefajn eblojn por pergajni sian vivon. Tradicie la ĉefa enspezofonto estis la alpopaŝtado kun fromaĝo kaj laktoproduktado pere de bredado de bovoj, ŝafoj kaj kaproj. Tiam la valo estas riĉa je ercoj kaj mineraloj kaj en la 16-a kaj 17-a jarcentoj ekzistis mineja industrio en la valo. Ankoraŭ nuntempe la mineralserĉado precipe por montaraj kvrackristaloj estas enspezofonto en la valo. Ekde la 19-a jarcento la turismo estas grava enspezofonto en la valo, kvankam pro la malfacila alveturo al la valo la amasa turismo neniam konkeris la valon. La valo tamen estas mirinda loko por ripozado kaj migrado kaj elirloko al diversaj altmontaraj migradoj kaj grimpado de la ĉirkaŭaj montopintoj. Nuntempe en la valo ekzistas kvin gastejoj, nome *Gastejo Alpenblick* en Bristen, *Restoracio Legni* kaj *Hotelo Maderanertal* malantaŭe en la valo kaj *Gastejo Edelweiss* kaj *Gastejo Golzerensee* en Golzeren. Krome ekzistas diversaj luantoj de privataj loĝejoj kaj la altmontaraj kabanoj Windgälle, Hüfi, Hinterbalm, Cavardiras kaj Etzli, kiujn funkciigas la Svisa Alpismo-Klubo.

## Nomo 
Origine la Maderaner-Valo nomiĝis *Chärstelen-Valo* respektive *Kerstelen-Valo*, laŭ la rivero, kiu ĝin trafluas. La unua historia mencio de la nomo datiĝas el la jaro 1291 kiel *Chersolon* kaj el la jaro 1321 estas mencio kiel *Kersellon*. La hodiaŭa nomo devenas de la nomo de la familio *Madran*, kiu elmigris el la vilaĝeto Madrano en la komunumo Airolo en la distrikto Leventino en la 15-a jarcento al Altdorf. La nomo *Maderaner-Thal* estis dokumentita la unuan fojon en la jaro 1788 en la tria aldona volumo de la enciklopedio de Joahnann Jakob Leus. La nomo Maderaner-Valo tamen unue estis uzita nur ekstr Kantono Urio, kaj la klarigo estis, ke la nomo devenas de la viro, kiu komencis konstrui la ferminejojn en la valo.

## Historio 
Kiam la unuaj homoj ekloĝis en la Maderaner-Valo ne estas konata. La fakto, ke en Amsteg kaj Silenen jam en la bronzepoko en la 2-a jarmilo antaŭ Kristo setlis homoj, permesas la konkludon, ke tre verŝajne jam en tiu epoko ĉasistoj alvenis al la valo. Ekde la 14-a jarcento ekzistas informoj pri alpopaŝtejoj en la valo. En la jaro 1576 Jakob Madran el la tiĉina vilaĝo Madrano ricevis 100-jaran permeson por minado en la Maderaner-Valo. En la sekvaj jaroj estiĝis mina industrio en la valo, kiu tamen pro la malfacilaj geologiaj kondiĉoj kaj la malriĉeco de la ercoj post malmultaj jaroj malaperis. En la 17-a jarcento ekzistis provoj revigligi la ekspluatadojn de la minejoj, tamen la projekto ekonomie malsukcesis. Fine de la 19-a jarcento la valo estis malkovrita de montaraj turistoj. Apud la alpopaŝtado la turismo hodiaŭ estas la ĉefa enspezofonto de la valanoj.

## Eksteraj ligiloj 
* Oficiala retejo de la komunumo Silenen/Amsteg/Bristen
* Retejo de la turisma regiono Maderaner-Valo 

## Notoj kaj referencoj 
## Bildogalerio 

Dosiero:2013-06-08 Maderaner-Valo (Foto Dietrich Michael Weidmann) 067.JPG|Rigardo al la valo el la Golzernaertelfero
Dosiero:2013-06-08 Maderaner-Valo (Foto Dietrich Michael Weidmann) 101.JPG|Rigardo al Gross Düssi de la pado de Golzeren al Windgällen
Dosiero:2013-06-08 Maderaner-Valo 063.jpg|La vilaĝo Bristen
Dosiero:2013-06-08 Maderaner-Valo (Foto Dietrich Michael Weidmann) 119.JPG|La alpopaŝtejo Golzeren
Dosiero:2013-06-08 Maderaner-Valo (Foto Dietrich Michael Weidmann) 137.JPG|La Lago de Golzeren, vidita de supre
Dosiero:2013-06-08 Maderaner-Valo (Foto Dietrich Michael Weidmann) 139.JPG|Lago de Golzeren, rigardo al okcidento
Dosiero:2013-06-08 Maderaner-Valo (Foto Dietrich Michael Weidmann) 147.JPG|La aertelfero al Golzeren
Dosiero:2013-06-08 Maderaner-Valo (Foto Dietrich Michael Weidmann) 154.JPG|La vala hatejo de la Golzern-Aertelfero en Bristen
Dosiero:2013-06-08 Maderaner-Valo (Foto Dietrich Michael Weidmann) 146.JPG|La vallavango, kiu malsuprenglitis komence de junio 2013, neniu el la loĝantoj memoris, ke iam antaŭe en junio lavango atingis la valon!
Dosiero:2013-07-09 Maderaner-Valo (Foto Dietrich Michael Weidmann) 006.JPG|La vala rivero Chärstelenbach, ĉe la okcidenta fino de la valo
Dosiero:2013-06-08 Maderaner-Valo (Foto Dietrich Michael Weidmann) 107.JPG|Oberalpstock vidita de Golzeren
Dosiero:2013-06-08 Maderaner-Valo (Foto Dietrich Michael Weidmann) 078.JPG|La monto Bristen vidita de Golzeren

Kategorio:Valoj en Svislando
Kategorio:Kantono Urio
Kategorio:Valoj de la Alpoj